ด่วน! หมอ รามาฯ เผยพบคนไทยติดเชื้อ “โควิด” หลังพ้นกักตัว 14 วัน รอกรมควบคุมโรคแถลง
ด่วน! หมอ รามาฯ เผยพบคนไทยติดเชื้อ “โควิด” หลังพ้นกักตัว 14 วัน รอกรมควบคุมโรคแถลง 
ด่วน! หมอ รามาฯ เผยพบคนไทยติดเชื้อ “โควิด” หลังพ้นกักตัว 14 วัน รอกรมควบคุมโรคแถลง
19 ส.ค. 2563

ผู้สื่อข่าวรายงานว่า วันนี้ (19 ส.ค.63) นพ.ปิยะมิตร ศรีธรา คณบดีคณะแพทยศาสตร์โรงพยาบาลรามาธิบดี เปิดเผยถึงกรณีที่โลกออนไลน์มีการแชร์ข่าวพบผู้ป่วยติดเชื้อโควิด-19 ว่าขณะนี้ทางโรงพยาบาลรามาฯ ได้มีการตรวจพบ คนไทย 1 คน ติดเชื้อโควิด-19 โดยผู้ป่วยคนดังกล่าว มาจากคลินิกเออาร์ไอคลินิก ซึ่งเป็นคลินิกโรคระบบทางเดินทางหายใจเบื้องต้นเข้ารับการรักษาที่โรงพยาบาลรามาฯ
ด้าน พญ.วลัยรัตน์ ไชยฟู ผอ.กองระบาดวิทยา กรมควบคุมโรค กระทรวงสาธารณสุข กล่าวว่า ทางกรมควบคุมโรคได้รับรายงานเคสดังกล่าวแล้ว เบื้องต้นพบว่าผู้ติดเชื้อเป็นผู้ที่กลับมาจากดูไบ และเข้าพักที่สถานที่กักกันของรัฐจนครบ 14 วัน แล้วจึงออกมาใช้ชีวิตปกติ
ทั้งนี้รายงานข่าวล่าสุด เปิดเผยว่า โรงพยาบาลรามาฯ และกรมควบคุมโรค อยู่ระหว่างการตรวจพิสูจน์ว่าเชื้อโควิดที่พบในผู้ป่วยรายใหม่ดังกล่าวเป็นเชื้อที่ยัง active อยู่ หรือเป็นเชื้อที่ตายแล้ว โดยคาดว่าจะแถลงรายละเอียดของเรื่องนี้ในเวลา 17.00 น.วันนี้